hotchpotch/miracl-hf-unified huggingface dataset:
Go (mchezo)
Go (kutoka Kijapani 囲碁 i-go) ni mchezo wa ubao kwa wachezaji wawili.
Ubao wa Go unafanywa kwa kuchora mistari ya wima 19 na mistari ya mlalo 19. Wakati mwingine, hasa kwa mchezo mfupi zaidi, hutumiwa pia ubao mdogo wa mistari 13x 13 au 9x9. Vipimo vya ubao ni baina sentimita 45 hadi 48 kwa urefu na sentimta 42 hadi 44 kwa upana.
Mchezo unafanywa kwa kutumia mikingamano ya mistari hii, si kwa kutumia miraba kati ya mistari.
Kuna aina 2 za ubao: ama ubao mbapa (jinsi ilivyo kwa sataranji au chesi) au ubao mwenye umbo la meza ndogo.
Wachezaji hutumia kete ndogo, mmoja za rangi nyeusi na mwenzake za rangi nyeupe. Idadi ni kete nyeusi 181 na kete nyeupe 180, maana nyeusi inaanza. Jumla ya kete ni 361 ilhali ubao huwa na mikingamano 360 na zinatosha kufunika kila mkingamano wa ubao.
Nchini Japani wanapenda kutumia jiwe la grife kwa kete nyeusi na simbi za wakombe kwa kete nyeupe. Kuna pia kete za plastiki, za kauri au za mawe yenye rangi ya kufaa. Katika China walitumia pia mawe ya thamani.
Mchezo huanza bila kete yoyote kwenye ubao. Mchezaji mweusi anaanza kwa kuweka kete ya kwanza juu ya mkingamano anaochagua. Mwenzake anafuata. Kila mchazaji anaweka kete moja-moja kwa zamu.
Shabaha ya mchezo ni kutawala sehemu kubwa ya ubao iwezekanavyo na kukamata kete za mpinzani. Kete inakamatwa kama inazungukwa kabisa na kete za rangi nyingine hadi kukosa nafasi ya kuongeza kete kando lake.
Kete zilizokamatwa zinaondolewa na kutunzwa kama "wafungwa". Kila "mfungwa" huhesabiwa kama pointi moja. Pointi zinahesabiwa mwishoni mwa mchezo kumgundua mshindi.
Pointi nyingine zinapatikana kwa kuhesabu mikingamano isiyo na kete katika eneo lililofungwa na kete za rangi moja.
Mchezo ulianzishwa nchini China unapojulikana kwa jina 围棋 "weiqi" tangu miaka 2000 au zaidi. Kutoka China mchezo wa Go ulisambaa hadi Korea na Japani. Leo hii kuna wachezaji kote duniani.
Go inapatikana pia kwenye intaneti kama mchezo wa online.
Ufinyanzi
Ufinyanzi ni teknolojia na ufundi wa kutengeneza vyombo kwa matumizi ya binadamu kwa kutumia udongo wa mfinyanzi au kauri.
Udongo wa ufinyanzi unapewa umbo unaotakiwa, kukaushwa, kupambwa na kuchomwa kwa moto na kwa njia hii vyombo vigumu vinatokea kwa matumizi yanayotakiwa kama vile sahani, bakuli, chungu, kikombe au birika.
Udongo wa aina ya ufinyanzi ni udongo wa pekee ambao una chembechembe ndogo sana. Chembe zake ni ndogo kuliko mikromita 2. Unapokea maji na kuyashika ndani yake na katika hali ya unyevu ni laini sana una tabia ya kushikamana. Tabia hii inamruhusu mfinyanzi kuupa maumbo mbalimbali.
Lakini baada ya kukauka unakuwa mgumu. Ukichomwa motoni ugumu unaongezeka pia uwezo wake wa kuvumilia kanieneo.
Kuna mbinu mbalimbali za kufinyanga vyombo.
Malkoha
Malkoha (kutoka Kisinhala: "mal-koha" au kekeo-maua) ni ndege wakubwa kiasi wa nusufamilia Phaenicophaeinae katika familia Cuculidae. Spishi za malkoha zinazotokea Afrika zinaitwa ukiki ("Ceuthmochares") na kua ("Coua") kwa Kiswahili. Lakini hivi karibuni wataalamu wengine wameainisha kua katika nusufamilia yao, Couinae, pamoja na kekeo-ardhi ("Carpococcyx"). Nje ya Afrika spishi zote zinatokea misitu ya Asia ya Kusini na ya Mashariki. Rangi za ndege hawa ni kijivu, kahawia au buluu, pengine nyeupe chini, na spishi nyingi zina nyekundu kwa tumbo, koo, uso, kishungi na/au domo. Spishi zinazotafuta chakula ardhini zina miguu yenye nguvu na zinaweza kukimbia. Zile zinazokaa mitini huenda kutoka tawi hadi tawi na kuruka kama dudumizi. Hula wadudu na vertebrata wadogo kama mijusi hasa lakini mbegu na beri pia. Kinyume na kekeo (Cuculinae) malkoha hutengeneza tago lao lenyewe katika mti kwa kawaida. Jike hutaga mayai 1-5 kufuatana na spishi.
Ukiki
Ukiki au pundamakaa ni ndege wakubwa kiasi wa jenasi "Ceuthmochares" katika nusufamilia Phaenicophaeinae ya familia Cuculidae wanaofanana na kekeo. Wana mnasaba na malkoha wa Asia. Wanatokea misitu wa Afrika kusini kwa Sahara. Rangi yao ni buluu au kijani na wana domo njano (kwa sababu ya hii huitwa yellowbill kwa Kiingereza). Hula wadudu wakubwa hasa lakini konokono, vertebrata wadogo, matunda na mbegu pia. Kinyume na kekeo hutengeneza tago lao lenyewe katika mti. Jike hutaga mayai meupe mawili.
Harun ar-Rashid
Harun ar-Rashid (kwa Kiarabu ‏ هارون الرشيد‎) alikuwa khalifa wa tano wa nasaba ya Waabbasi aliyetawala milki kubwa ya Kiislamu (zaidi ya Iran, Iraq, Saudi Arabia, Syria na Afrika Kaskazini) kati ya miaka 786 hadi 809 BK.
Alizaliwa mjini Ray (Uajemi) akafariki mjini Tus (Uajemi) wakati wa vita dhidi ya waasi.
Kipindi chake cha utawala kilikuwa na maendeleo makubwa ya elimu na utamaduni. Sanaa ya Kiislamu (ikiwa pamoja na muziki) ilistawi.
Alianzisha Dar-al-Hikma (yaani Nyumba ya hekima) mjini Baghdad iliyokuwa kama chuo kikuu ambako vitabu vingi vilitafsiriwa kwa lugha ya Kiarabu kutoka Kigiriki, Kichina, Kisanskrit, Kiajemi na Kiaramu (Syriac). Kwa njia hiyo Baghdad ilikuwa kitovu cha elimu cha kimataifa wakati huo.
Harun alituma mabalozi kwenda hadi China na pia kwa Kaisari Karolo Mkuu wa Dola Takatifu la Kiroma.
Mwaka 796 Harun ar-Rashid alihamisha mji mkuu wake kutoka Baghdad kwenda Raqqa katika Syria.
Anakumbukwa kama mtu wa hekima kubwa, akionekana hivyo katika hadithi za Alfu Lela U Lela.
Zelda Williams
Zelda Rae Williams (amezaliwa tarehe 31 Julai 1989) ni mwigizaji wa filamu na tamthilia nchini Marekani.
Paradise Cay
Paradise Cay ni eneo la jimbo la California nchini Marekani.
Umaarufu wake hasa ni kama mahali pa kufariki kwa Robin Williams (1951-2014).
Marin County
Marin County ni wilaya ya jimbo la California nchini Marekani.
Ngagi
Ngagi ni wanyama wakubwa wa jenasi "Gorilla" katika familia Hominidae. Ngagi wanaishi katika maeneo ya tropiki ya Afrika.
Sokwe Mtu
Masokwe mtu ni wanyama wakubwa wa jenasi "Pan" katika familia Hominidae (masokwe wakubwa). Masokwe hawa wanaishi katika maeneo ya tropiki ya Afrika.
Chawa
Chawa ni wadudu wadogo wa oda Phthiraptera katika nusungeli Pterygota (wenye mabawa), lakini hata kama wahenga wao walikuwa na mabawa, chawa hawanayo. Wadudu hawa wote ni vidusia wa nje juu ya ndege na mamalia isipokuwa Monotremata (kinyamadege na mhanganungu), popo, nyangumi, pomboo na kakakuona. Kuna aina mbili za chawa: wanaokula nywele, manyoya na seli za ngozi zilizokufa, na wanaofyunza damu ya mwenyeji. Chawa wa aina ya kwanza wana vipande vya mdomo vya kutafuna, wale wengine wana mdomo wa kufyunza. Miguu inabeba aina za magando madogo ili kushika nywele au manyoya ya mwenyeji. Kwa kawaida mayai ya chawa yamegandia nywele au manyoya, au pengine yamewekwa ndani ya shina la unyoya.
Chawa wanaopatikana kichwani hawana magonjwa yoyote wanayosababisha lakini waliye mwilini huwa wanasababisha magonjwa. Hata hivyo, katika jamii nyingi, chawa huonekana kana kwamba huwasumbua walio wachafu ama wanaoishi kwa uchafu. Pia hufanya mtu adhoofike kwa sababu ya kunyonywa na vidusia hawa.
Kuna dawa kadhaa za kupuliza ili kuwaua wadudu hawa. Usafi pia ni muhimu kama wataka kuwakwepa.
Yasinta Marescotti
Yasinta Marescotti, T.O.R. (Vignanello, Dola la Papa, leo Wilaya ya Viterbo, 1585 - Viterbo, 30 Januari 1640), alikuwa mwanamke mmonaki wa Utawa wa Tatu wa Mt. Fransisko maarufu kwa vipaji vyake nchini Italia.
Anaheshimiwa na Kanisa Katoliki kama mtakatifu bikira.
Sikukuu yake huadhimishwa tarehe ya kifo chake.
Mtoto wa wazazi wa koo mashuhuri, Marcantonio Marescotti na Ottavia Orsini, alipobatizwa aliitwa Clarice.
Tangu utotoni alitumwa pamoja na dada yake Ginevra na mdogo wake Ortensia kwenye monasteri ya Mt. Bernardino ili kulelewa na masista Wafransisko wa Utawa wa Tatu.
Walipomaliza masomo yao, Ginevra, aliamua kujiunga na utawa, lakini Clarice alikuwa anavutwa na malimwengu kiasi cha kutofaidika na malezi ya kimonaki wala na muujiza uliomuokoa na kifo akiwa na umri wa miaka 17.
Alipofikia miaka 20 Clarice alitamani kuolewa na sharifu Capizucchi, lakini huyo alimchagua Ortensia. Hapo alizira, akajiunga na umonaki kwa jina jipya la Yasinta bila nia ya kuachana kweli na anasa.
Hivyo alikuwa na akiba binafsi ya chakula, alivaa kanzu ya gharama kubwa na kutembeleana na watu alivyotaka,kinyume cha nadhiri, ingawa alifuata ratiba ya sala kwa imani, akimheshimu Bikira Maria.
Aliishi hivyo miaka 10, mpaka alipougua sana akatembelewa na padri muungamishi ili kupewa Ekaristi. Mgeni wake alipoona wingi wa vitu alivyokuwanavyo chumbani, alimkaripia na kumtisha kwamba atakwenda motoni mwa milele.
Yasinta alitubu akaungama makosa yake mbele ya jumuia nzima mezani, aligawa nguo zake maridadi, alivaa kanzu kuukuu, alivua viatu, alifunga mara nyingi akila mkate na maji tu, alikesha usiku na kujichapa vikali, na kufanya malipizi mengine hata kuhatarisha uhai wake.
Tauni ilipotokea mjini, alihudumia waathirika kwa bidii kubwa.
Yasinta alianzisha vyama viwili (wanachama waliitwa "Sacconi"): kimoja ili kuchangishia walionusurika, mafukara walioona aibu kuombaomba na wafungwa; kingine ili kuwapatia nyumba wazee.
Yasinta alitangazwa mwenye heri na Papa Benedikto XIII mwaka 1726, halafu mtakatifu na Papa Pius VII tarehe 14 Mei 1807.
G7
Kundi la G7 linaundwa na mawaziri wa fedha na magavana wa benki kuu wa nchi 7 zilizoendelea sana: Kanada, Ufaransa, Ujerumani, Italia, Japani, Ufalme wa Muungano na Marekani ambao wanakutana ili kujadili hasa maswala ya uchumi. Umoja wa Ulaya pia unawakilishwa katika G7.
Nchi hizo zinaongoza kwa utajiri wa kitaifa, zikiwa na 64% ya utajiri wote duniani ($263 trilioni) kadiri ya Credit Suisse Global Wealth Report October 2014.
Ludoviko wa Casoria
Ludoviko wa Casoria, O.F.M. (Casoria, karibu na Napoli, 11 Machi 1814 – Posillipo, Napoli 30 Machi 1885), alikuwa mtawa wa shirika la Ndugu Wadogo na padri wa Kanisa Katoliki nchini Italia.
Alipata umaarafu kwa kupambana na ufukara wa jamii na kwa kuanzisha mashirika mawili ya kitawa: Ndugu wa Kijivu wa Upendo na Masista wa Kijivu wa Mt. Elizabeti.
Papa Yohane Paulo II alimtangaza mwenye heri mwaka 1993. halafu Papa Fransisko alimtangaza mtakatifu tarehe 23 Novemba 2014.
Khachatur Abovyan
Khachatur Abovyan (15 Oktoba 1809 - 14 Aprili 1848) alikuwa mwandishi wa Kiarmenia katika karne ya 19 ambaye alipotea katika mazingira ya kutatanisha mwaka 1848 na hatimaye kudhaniwa amekufa.
Yeye alikuwa mwalimu, mshairi na mtetezi wa kisasa. Anatazamwa kama baba wa fasihi ya kisasa ya Kiarmenia.
Anakumbukwa hasa kwa riwaya yake "Majeraha ya Armenia", iliyoandikwa mwaka 1841 na kuchapishwa baada ya kupotea kwake mwaka 1858: ilikuwa riwaya ya kwanza kuchapishwa katika lugha ya Kiarmenia cha kisasa kwa kutumia Kiarmenia cha Mashariki badala ya Kiarmenia cha awali.
Abovyan alikuwa mbali kabla ya muda wake na karibu hakuna kazi yake iliyochapishwa wakati wa uhai wake. Ni baada tu ya kuanzishwa kwa Jamhuri ya Kisoshalisti ya Kisovyeti ya Armenia kwamba Abovyan ametambuliwa na kimo alichostahili.
Yun Hyon-seok
Yun Hyon-seok(Kikorea:윤현석 尹賢碩) (7 Agosti 1984 - 26 Aprili 2003) alikuwa mwanaharakati wa haki za binadamu, mshairi na mwandishi wa nchi ya Korea Kusini.
Alikuwa na jina la utani Yukwudang(육우당 六友堂, "Marafiki sita nyumbani"), Sulheon(설헌 雪軒), Midong(미동 美童, "uzuri kijana").
Alizaliwa mjini Byupyong, mkoani Incheon, kwenye pwani ya Korea Kusini.
Alikufa kwa kujinyonga jijini Dongdaemun wa Seoul, kwa sababu maandamano ya homo phobia wa Korea Kusini.
Msuguano
Msuguano ni hali ya kitu kutokukubaliana na mwendo wa vitu vigumu, vitu vya kimiminika na vitu vinavyosuguana vyenyewe.
Kuna aina mbalimbali za misuguano:
Msuguano mkavu ni msuguano wa vitu viwili vyenye asili ya ugumu pamoja. Msuguano mkavu umegawanyika katika msuguano ambao vitu hivyo havina mwendo, na msuguano ambao vitu vina mwendo.
Msuguano kimiminika umeonyeshwa kama msuguano katika mfumo wa kimiminika ambao una mwendo.
Msuguano laini ni kama kwenye msuguano wa kimiminika ambapo vimiminika laini vinaachanishwa na vitu viwili vigumu.
Msuguano wa ngozi ni kitu kinachoenda kinyume cha mwendo wa kimiminika kupitia kwenye mwili.
Msuguano wa ndani ni msuguano unaoenda kinyume na mwendo katikati ya vitu vinavyounda vitu vigumu.
Maria Kresensya Hoess
Maria Crescentia Höss (Höß), T.O.R., (Kaufbeuren, Bavaria, Ujerumani, 20 Oktoba 1682 – Kaufbeuren, 5 Aprili 1744) alikuwa mwanamke mmonaki wa Utawa Hasa wa Tatu wa Mt. Fransisko.
Mwaka 1900, alitangazwa mwenye heri na Papa Leo XIII, halafu mwaka 2001 alitangazwa mtakatifu na Papa Yohane Paulo II.
Jina la kuzaliwa lilikuwa Anna Höss, mtoto wa sita kati ya nane wa Matthias Höss na Lucia Hoermann. Kati yao watatu tu walifikia utu uzima.
Anna alilelewa Kikristo sana, na tangu utotoni aliamua kuwa mtawa katika monasteri jirani ya Meierhof. Alikuwa akisali mara nyingi katika kikanisa chake, lakini ufukara wa baba yake haukumwezesha kutoa mahari iliyojitajika ili kukubaliwa.
Tofauti na monasteri za Waklara, zile za Utawa Hasa wa Tatu wa Mt. Fransisko zilikuwa chini ya askofu wa jimbo husika, na pengine zilikuwa na utendaji nje ya nyumba, kama vile kuhudumia maskini na wagonjwa. Lakini ile ya Kaufbeuren ililenga sala tu.
Mwaka 1703 Meya wa Kaufbeuren, akiwa Mprotestanti, aliisaidia monasteri kwa kununua kilabu cha jirani kilichokuwa kinavuruga utulivu wa masista akawapa jengo kama zawadi kwa sharti la kumpokea Anna jumuiani.
Hivyo mnamo Juni mwaka huo Anna alipokewa, ila alitazamwa na wengi kama "mnyonyaji" kwa sababu ya kutoleta mahari. Paoja na hayo, Anna alipokea kanzu na jina la kitawa Maria Kresensya.
Mwanzoni alidhulumiwa kwa namna mbalimbali, kama vile kutukanwa, kuagizwa kazi duni zaidi, na kunyang'anywa chumba. Hivyo ilimbidi kuomba wenzake wamruhusu kulala katika pembe la vyumba vyao.
Hatimaye Kresensya aliruhusiwa kuweka nadhiri na kuwa mwanajumuia kamili. Hasa alipangiwa kazi za jikoni.
Mwaka 1707, alichaguliwa mkubwa mpya aliyempenda zaidi Kresensya, ambaye alipewa hivyo kazi muhimu ya bawabu, na mwaka 1717 ile ya mlezi wa wanovisi.
Wakati huo alikuwa ameshaanza kuwa mwandishi wa barua nyingi, zenye mashauri kwa watu wa matabaka yote.
Ingawa maradhi yalizidi kumtesa, hata kupooza, mwaka 1741 alichaguliwa kuwa mkubwa wa nyumba, wadhifa aliokuwanao hadi kifo chake, tarehe 5 Aprili 1744.
Katika miaka hiyo michache ya uongozi, Kresensya aliinua hali ya kiroho ya monasteri kwa imani yake kubwa kwa Maongozi ya Mungu, utayari wa kuhudumia jumuia, utunzaji wa kimya, ibada kwa Msulubiwa Yesu na kwa Ekaristi tena kwa heshima kwa Bikira Maria.
Alihimiza masista kutumia Injili ili kulisha maisha ya kiroho, akichuja sana waliotaka kujiunga, kwa kusema: "Mungu anataka monasteri iwe tajiri kwa maadili, si kwa mali".
Alipotangazwa mtakatifu, monasteri ilibadilishiwa jina na kuitwa kwa lile la Mt. Kresensya.
Maria Ermelina wa Yesu
Maria Ermelina wa Yesu (jina la awali Irma Grivot, aliyezaliwa Beaune, Ufaransa, 28 Aprili 1866) alikuwa sista wa shirika la Wafransisko Wamisionari wa Maria aliyefia dini China alipokuwa mmisionari).
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Maria wa Amani
Maria wa Amani (jina la awali Maria Anna Giuliani, aliyezaliwa L'Aquila, Italia 13 Desemba 1875) alikuwa sista wa shirika la Wafransisko Wamisionari wa Maria aliyefia dini China alipokuwa mmisionari).
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Maria Klara Nanetti
Maria Klara Nanetti (1872 - 1900) alikuwa sista wa shirika la Wafransisko Wamisionari wa Maria aliyefia dini China alipokuwa mmisionari).
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Maria wa Mt. Natalia
Maria wa Mt. Natalia (jina la awali Jeanne Marie Guerguin, aliyezaliwa tarehe 4 Mei 1864 huko Belle-Isle-en-Terre, Côtes-du-Nord, Ufaransa ) alikuwa sista wa shirika la Wafransisko Wamisionari wa Maria aliyefia dini China alipokuwa mmisionari.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai, siku alipouawa mwaka 1900 huko Taiyuan, Shanxi, China.
Maria wa Mt. Yusto
Maria wa Mt. Yusto (jina la awali Anne Moreau, aliyezaliwa tarehe 9 Aprili 1866 huko Rouans, Loire-Inférieure, Ufaransa) alikuwa sista wa shirika la Wafransisko Wamisionari wa Maria aliyefia dini China alipokuwa mmisionari.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai, siku alipouawa kwa kukatwa kichwa mwaka 1900.
Maria Amandina wa Moyo Mtakatifu
Maria Amandina wa Moyo Mtakatifu (jina la awali: Paula Jeuris, Schakkebroek, Herk-de-Stad, 28 Desemba 1872 – Taiyuan, 9 Julai 1900) alikuwa sista wa shirika la Wafransisko Wamisionari wa Maria aliyefia dini China alipokuwa mmisionari.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Maria Adolfina Dierk
Maria Adolfina Dierk (Osendrecht, Uholanzi, 8 Machi 1866 – Taiyuan, Shanxi, China, 9 Julai 1900) alikuwa sista wa shirika la Wafransisko Wamisionari wa Maria aliyefia dini China alipokuwa mmisionari.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Yohane Zhang Huan
Yohane Zhang Huan (Nanshe 18 Agosti 1882 - Taiyuan 9 Julai 1900) alikuwa Mfransisko wa Utawa wa Tatu aliyefia dini nchini mwake China.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Patrisi Dong Bodi
Patrisi Dong Bodi (Guchengyin, 1882 - Taiyuan, 9 Julai 1900) alikuwa mseminari Mfransisko wa Utawa wa Tatu aliyefia dini nchini mwake China.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Yohane Wang Rui
Yohane Wang Rui (Xinli 25 Februari 1885 - Taiyuan 9 Julai 1900) alikuwa mseminari Mfransisko wa Utawa wa Tatu aliyefia dini nchini mwake China.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Filipo Zhang Zhihe
Filipo Zhang Zhihe (Shangqingyu, 1880 hivi - Taiyuan 9 Julai 1900) alikuwa mseminari Mfransisko wa Utawa wa Tatu aliyefia dini nchini mwake China.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Yohane Zhang Jingguang
Yohane Zhang Jingguang (Fujingcun, 1878 hivi - Taiyuan, 9 Julai 1900) alikuwa mseminari Mfransisko wa Utawa wa Tatu aliyefia dini nchini mwake China.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Tomaso Shen Jihe
Tomaso Shen Jihe (Ankeo, 1851 hivi - Taiyuan, 9 Julai 1900) alikuwa Mfransisko wa Utawa wa Tatu aliyefia dini nchini mwake China.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Simoni Chen Ximan
Simoni Chen Ximan (Anyang [1855]] hivi - Taiyuan 9 Julai 1900) alikuwa Mfransisko wa Utawa wa Tatu aliyefia dini nchini mwake China.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Petro Zhang Banniu
Petro Zhang Banniu (Tuling 1850 hivi - Taiyuan 9 Julai 1900) alikuwa baba wa nyumbani Mfransisko wa Utawa wa Tatu aliyefia dini nchini mwake China.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Fransisko Zhang Rong
Fransisko Zhang Rong (Qizi 1838 - Taiyuan 9 Julai 1900) alikuwa baba wa nyumbani Mfransisko wa Utawa wa Tatu aliyefia dini nchini mwake China.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Matia Feng De
Matia Feng De (Xiaobashi 1855 - Taiyuan 9 Julai 1900) alikuwa baba wa nyumbani Mfransisko wa Utawa wa Tatu aliyefia dini nchini mwake China.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Petro Wu Anpeng
Petro Wu Anpeng (Taiyuan, 1860 - Taiyuan, 9 Julai 1900) alikuwa Mfransisko wa Utawa wa Tatu aliyefia dini nchini mwake China.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Mia
Mia (kutoka neno la Kiarabu) ni namba inayoandikwa 100 (moja sifuri sifuri) kwa tarakimu za kawaida , ila kwa namba za Kirumi Ⅽ tu (kutokana na neno la Kilatini "centum", yaani "mia moja").
Ni namba asilia inayofuata 99 na kutangulia 101.
Vigawo vyake vya namba tasa ni: 2 x 2 x 5 x 5.
Ni mraba wa 10, hivyo inaweza kuandikwa 10.
Namba 100 ni msingi wa asilimia, 100% ikiwa kiwango kilichokamilika.
Chasasa wete
CHASASA ni mji miongoni mwa mitaa ya wete kisiwani Pemba .
CHASASA ndio mji uliyo na jina lenye maana ya MUDA ULIOPO. 
hata hivyo mji huu una watu zaidi ya 10000 kutokana na sensa ya 2012. Wenyeji wa mji huu ni watu waliohamia kabla ya mapinduzi
Vitongoji vya ndani ya mji huuni kama vile kifumbikai ,mabandani,ndovu,kwabuchi,sheli,
sudishabani,jendele or kwamaryam ,mkwajuni ,pia tangi ya maji na kwasalum rabia.
Watu maarufu no ,sudy shaban ,pera,salehe abdi, Ali Hussein kwa upande wa kati .na kwa nyuma ya mtaa ni jendele ama italy nako ni masuudi kigoma na Said Ali wakaazi wa mtaa huu wanatamaduni ya ujirani mwema uislam pia bendi ya asili ikiitwa benabena sound watu hufurahi nayoo nasasa hucheza ngoma itwayo ngevu ...tafazali nakubali kukosolewa kama nimekosea.
Tanzania Labour Party
Tanzania Labour Party (yaani Chama cha Kazi cha Tanzania) ni chama cha siasa nchini Tanzania.
Stadi za lugha
Stadi za lugha ni zile mbinu mkukufunzi anazotumia kufunza lugha asilia kwa msomi wa lugha ya pili. Pia ni mbinu msomi wa lugha ya pili anayotumia kuhakikisha amempata mkufunzi wa lugha ya pili kiufasaha. Stadi hizi pia zaweza kuitwa mbinu za ufundishaji wa lugha ambazo nazo ni kama vile: kusikiliza na kuongea, kusoma, kuandika sarufi katika lugha funzwa na msamiati wa lugha funzwa.
Ni lazima mfunzi wa lugha afuatilie utaratibu fulani ili aweze kuhakikisha wanafunzi wake wanampata ipasavyo. Mwalimu hawezi kufunza mwanafunzi kuandika kama hana ufahamu wa kusoma kwa hivyho lazima afunze mwanafunzi kusoma kwanza kabla ya kuchukua hatua ya kumfunza jinsi ya kukandika.
Kibina (PNG)
Kibina ilikuwa lugha ya Kiaustronesia nchini Papua Guinea Mpya iliyozungumzwa na Wabina. Siku hizi hakuna wasemaji wa Kibina tena, yaani lugha imetoweka kabisa. Kufuatana na uainishaji wa lugha kwa ndani zaidi, Kibina iko katika kundi la Kioseaniki.
Kibuang ya Mangga
Kibuang ya Mangga ni lugha ya Kiaustronesia nchini Papua Guinea Mpya inayozungumzwa na Wabuang. Mwaka wa 2011 idadi ya wasemaji wa Kibuang ya Mangga imehesabiwa kuwa watu 1500. Kufuatana na uainishaji wa lugha kwa ndani zaidi, Kibuang ya Mangga iko katika kundi la Kioseaniki.
Kibuang ya Mapos
Kibuang ya Mapos ni lugha ya Kiaustronesia nchini Papua Guinea Mpya inayozungumzwa na Wabuang. Mwaka wa 2000 idadi ya wasemaji wa Kibuang ya Mapos imehesabiwa kuwa watu 10,500. Kufuatana na uainishaji wa lugha kwa ndani zaidi, Kibuang ya Mapos iko katika kundi la Kioseaniki.
Kibulu (Papua)
Kibulu ni lugha ya Kiaustronesia nchini Papua Guinea Mpya inayozungumzwa na Wabulu. Mwaka wa 2000 idadi ya wasemaji wa Kibulu imehesabiwa kuwa watu 910. Kufuatana na uainishaji wa lugha kwa ndani zaidi, Kibulu iko katika kundi la Kioseaniki.
Friedrichstadt
Friedrichstadt (tamka "Frid - rikh - stat) " ni mji mdogo wa jimbo la Schleswig-Holstein nchini Ujerumani. Uko upande wa magharibi karibu na mwambao wa Bahari ya Kaskazini.
Idadi ya wakazi mwaka 2014 ilikuwa watu 2,485.
Mji huu mdogo una historia ya kuvutia na ni kumbukumbu ya kihistoria.
Ulianzishwa mwaka 1621 na kabaila wa Holstein Friedrich III. Mtawala huyo alikuwa na mipango ya kuongeza mapato yake kwa njia ya biashara. Alilenga kufungua njia mpya ya biashara bila kutegemea Waingereza, waliokuwa na jahazi zao kati ya Uhindi na Ulaya, wala Waosmani. Kwa hiyo alilenga kuwasiliana na Uajemi kupitia Urusi akahitaji kwa mipango yake bandari upande wa magharibi wa utemi wake.
Hivyo alialika Wakristo wa jumuiya ndogo kutoka nchini Uholanzi waliokosa ustahamilivu kwao nyumbani hasa Wamenno na Waremonstranti akawaahidia uhuru wote wa kujenga makanisa yao, kufuata imani yao na ardhi, kuwa na shule na makanisa kwa lugha yao pamoja na ardhi kwa kulima na kujenga nyumba.
Kwa hiyo mji mpya ukajengwa na Waholanzi na kwa zaidi ya karne moja Kiholanzi kilikuwa lugha kikuu mjini.
Mipango ya kiuchumi haikufaulu kweli, Waholanzi wengine wakarudi kwao, na kutokana na mabadiliko ya usafiri kwa maji bandari ya Friedrichstadt ikawa ndogo kwa meli kubwa zaidi.
Hivyo umebaki mji wa kihistoria wenye nyumba zilizohifadhiwa na makanisa ya madhehebu yasiyo kawaida katika Ujerumani.
Kikara (Papua)
Kikara ni lugha ya Kiaustronesia nchini Papua Guinea Mpya inayozungumzwa na Wakara. Mwaka wa 1998 idadi ya wasemaji wa Kikara imehesabiwa kuwa watu 5000. Kufuatana na uainishaji wa lugha kwa ndani zaidi, Kikara iko katika kundi la Kioseaniki.
Kikele (Papua)
Kikele ni lugha ya Kiaustronesia nchini Papua Guinea Mpya inayozungumzwa na Wakele. Mwaka wa 1982 idadi ya wasemaji wa Kikele imehesabiwa kuwa watu 600. Kufuatana na uainishaji wa lugha kwa ndani zaidi, Kikele iko katika kundi la Kioseaniki.
Kikoro (Papua)
Kikoro ni lugha ya Kiaustronesia nchini Papua Guinea Mpya inayozungumzwa na Wakoro. Mwaka wa 1983 idadi ya wasemaji wa Kikoro imehesabiwa kuwa watu 400. Kufuatana na uainishaji wa lugha kwa ndani zaidi, Kikoro iko katika kundi la Kioseaniki.
Alberti Chmielowski
Albert Chmielowski, C.F.A.P.U. (Igołomia, Dola la Russia, 1845 – Krakow, Austria-Hungaria, 1916) alikuwa mtawa wa Kanisa Katoliki katika Polandi ya leo aliyeanzisha shirika la Mabradha na Masista Waalberti.
Papa Yohane Paulo II alimtangaza mwenye heri tarehe 22 Juni 1983, halafu mtakatifu tarehe 12 Novemba 1989
Maria Bernarda Buetler
Maria Bernarda Bütler, kwa jina la awali Verena Bütler (Auw, Aargau, Uswisi, 28 Mei 1848 – Cartagena, Colombia, 19 Mei 1924), alikuwa mtawa wa Uswisi mmisionari huko Amerika Kusini.
Huko alianzisha shirika la kitawa la Masista Wamisionari Wafransisko wa Bikira Maria Msaada wa Wakristo, lenye nyumba nchini Ecuador, Colombia, Austria, na Brazil.
Alitangazwa na Papa Yohane Paulo II kuwa mwenye heri tarehe 29 Oktoba 1995, halafu Papa Benedikto XVI alimtangaza mtakatifu tarehe 12 Oktoba 2008.
Maria Alfonsa Matathupadathu
Maria Alphonsa Muttathupadathu (Kudamalloor, karibu Kottayam, huko Kerala19 Agosti 1910 - 28 Julai 1946) alikuwa mtawa Mfransisko wa Kanisa Katoliki la Kisiria la Malabar nchini India.
Alitangazwa mwenye heri na Papa Yohane Paulo II tarehe 8 Februari 1986 akatangazwa mtakatifu na Papa Benedikto XVI tarehe 12 Oktoba 2008.
Kumi
Neno la kumi laweza kurejea mambo tofauti, k.m.:
Kumi (namba)
Kumi ni namba inayoandikwa 10 kwa tarakimu za kawaida lakini X kwa zile za Kirumi na ١٠ kwa zile za Kiarabu. Inafuata 9 na kutangulia 11.
Vigawo vyake vya namba tasa ni: 2 x 5.
Namba kumi ni msingi wa mahesabu mengi, kutokana na idadi ya vidole vya mikono ya binadamu.
Kilele (Papua)
Kilele ni lugha ya Kiaustronesia nchini Papua Guinea Mpya inayozungumzwa na Walele. Mwaka wa 1982 idadi ya wasemaji wa Kilele imehesabiwa kuwa watu 1300. Kufuatana na uainishaji wa lugha kwa ndani zaidi, Kilele iko katika kundi la Kioseaniki.
Jeshi la Misri
Jeshi la Misri ni vikosi vya kijeshi vya nchi ya Misri.
Jeshi hilo ndilo kubwa katika Afrika na Mashariki ya Kati, likiwa na wanajeshi wa nchi kavu, wa baharini, wa angani na Jeshi la Wananchi.
Lilianzishwa mwaka 1922.
Kimaiwala
Kimaiwala ni lugha ya Kiaustronesia nchini Papua Guinea Mpya inayozungumzwa na Wamaiwala. Mwaka wa 2000 idadi ya wasemaji wa Kimaiwala imehesabiwa kuwa watu 2450. Kufuatana na uainishaji wa lugha kwa ndani zaidi, Kimaiwala iko katika kundi la Kioseaniki.
Kanisa Katoliki la Waeritrea
Kanisa Katoliki la Waeritrea tangu tarehe 19 Januari 2015 ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Aleksandria na kutumia liturujia ya Misri.
Limeenea hasa nchini Eritrea, likiwa na waamini 155,480 (2015).
Mkuu wake ni askofu mkuu wa Asmara.
VietJet Air
VietJet Air ni kampuni ya ndege ya taifa ya Vietnam yenye makao makuu jijini Hanoi. Kampuni hii ilianza kufanya kazi zake mwaka 1996 baada ya kuvunjika kwa Cong ty Co phan Hang khong VietJet kulikopelekea kuvunjika kwa "Hang hang khong VietJet Air". Hivi sasa kampuni hii inatoa huduma barani Asia, Ulaya na Australia. Kampuni hii ina safari nyingi za ndege nje ya Asia kuliko kampuni yoyote barani Asia. Kampuni hii ilikuwa ikimilikiwa asilimia 100 na serikali ya Vladivostok mpaka mwaka 2015.
Kidukari
Vidukari, vidukali au wadudu-mafuta ni wadudu wadogo wa familia Aphididae katika oda Hemiptera ya nusungeli Pterygota (wenye mabawa). Aphididae ni familia pekee ya familia ya juu Aphidoidea iliyopo hadi sasa; familia nyingine zimekwisha zote. Vidukari ni miongoni mwa wadudu wasumbufu sana katika kilimo na katika bustani na juu ya mimea nyumbani, kwa sababu wanafyunza utomvu wa mimea, ule wa floemi hasa lakini mara kwa mara ule wa ksilemi pia. Utomvu wa floemi una ukolezi mkubwa wa sukari na ukolezi mdogo wa asidi-amino. Ili kupata asidi-amino za kutosha, lazima kidukari afyunze utomvu mwingi na kwa sababu ya hii anapata sukari zaidi ya kiasi anachohitaji. Kiasi cha sukari kilichozidi kinatolewa kama mana (kitone cha shira chenye ukolezi mkubwa sana wa sukari: honeydew kwa Kiing.). Sisimizi wanapenda mana sana lakini hawawezi kunywa yote. Kwa hivyo mana nyingi inaanguka kwenye majani na hapa kuvu nyeusi inaanza kukua juu yake. Kuvu hii inazuia majani yasifanye usanidimwanga na mmea unanywea. Kwa bahati nzuri wakulima wana wadudu rafiki ambao hula vidukari kama wadudu-kibibi (lava na wadudu wapevu), wadudu mabawa-vena (lava na wapevu), nzi-wangamaji (lava tu), nyigu wa kidusia (lava tu), buibui-kaa n.k. Pia kuna kuvu viuawadudu (entomopathogenic fungi) inayoambukiza wadudu hawa, kama "Metarhizium anisopliae", "Beauveria bassiana", "Isaria fumosorosea" na "Lecanicillium longisporum".
Vidukari ni wadudu wadogo. Wapevu wa takriban spishi zote wana urefu wa mm 1-5, lakini spishi nyingine zinaweza kufika mm 10. Kiwiliwili cha vidukari kina umbo wa pea mara nyingi au kimerefuka kidogo. Kiunzi-nje ni chororo lakini kimepakiwa nta ya kuhifadhi mara nyingi. Nta hii hutolewa kutoka mirija miwili nyuma kwenye fumbatio. Vipande vya mdomo vimeungana katika mrija pia na mrija huu hutumika ili kufyunza utomvu. Wakati wa majira mazuri vidukari hawana mabawa lakini wakati majira yanakuwa mabaya au ubora wa chakula unaanza kuwa mbaya, vidukari wenye mabawa huzaliwa ambao huhamia mimea ingine.
Jinsia ya vidukari ni ya kike kwa kawaida. Kwa hivyo mayai ya majike hukua bila kurutubishwa. Vidukari wengi zaidi huzaa lava waliotoka kwa mayai ndani ya ovarioli za mama. Lava wanafanana na mamao isipokuwa ukubwa wake. Kwa kawaida lava huambua mara nne kabla ya kuwa wapevu. Spishi nyingi huzaa madume wakati majira yanakuwa mabaya. Baada ya kupandana majike huyataga mayai ambayo yanapumzika mpaka majira mazuri.
Korsou
Korsou au Curaçao ni nchi ya visiwani karibu na pwani ya Venezuela (Amerika Kusini) ambayo ni kati ya wanachama 4 wa Ufalme wa Nchi za Chini.
Katika eneo la kilometa mraba 444 wanaishi watu 152,760.
Wengi wao wanatokana hasa na watumwa kutoka Afrika, lakini wana mchanganyiko mkubwa wa damu.
Lugha yao ya kawaida ni Kipapiamentu, ambacho ni lugha rasmi pamoja na Kiholanzi na Kiingereza.
Upande wa dini, 85% ni Wakatoliki.
Sint Maarten
Sint Maarten yaani Mtakatifu Martino ni nchi ya visiwani katika bahari ya Karibi (Amerika ya Kati) ambayo ni kati ya wanachama 4 wa Ufalme wa Nchi za Chini.
Katika eneo la kilometa mraba 34 wanaishi watu 37,500.
San Andrés, Providencia na Santa Catalina
San Andrés, Providencia na Santa Catalina (kwa Kihispania Archipiélago de San Andrés, Providencia y Santa Catalina; au kifupi San Andrés y Providencia) ni fungivisiwa na wilaya ya Kolombia. Jumla yake ni kilometa mraba 52.5.
Kisiwa kikubwa zaidi kinaitwa San Andrés sana na mji mkuu wake.
Wakazi ni 75,167 (mwaka 2013), wengi wao wakitokea Kolombia bara, wakiongea Kihispania na kufuata Ukristo katika Kanisa Katoliki. Kabla ya uhamiaji wao wakazi walikuwa wenye asili ya Afrika zaidi na kuongea Krioli iliyotokana na Kiingereza pamoja na kufuata Uprotestanti.
Bonaire
Bonaire au "Boneiru" ni kisiwa cha Karibi, karibu na Aruba na Curaçao, kaskazini kwa pwani ya Venezuela (Amerika ya Kusini).
Ni sehemu ya pekee ya Uholanzi.
Eneo lake, pamoja na kisiwa kidogo cha jirani kisicho na watu (Klein Bonaire), ni kilometa mraba 294.
Wakazi wa kudumu ni 17,408. Wengi wao huongea hasa Kipapiamentu (74.7%), halafu Kihispania (11.8%) na Kiholanzi (8.8%) ambacho ndicho lugha rasmi.
Mji mkuu ni Kralendijk.
Serikali
Utalii
Uasili
Habari
WebCams
Saba (namba)
Saba ni namba ambayo inafuata sita na kutangulia nane. Kwa kawaida inaandikwa 7 lakini VII kwa namba za Kiroma na ٧ kwa zile za Kiarabu.
7 ni namba tasa.
Namba hiyo katika Kiswahili ina asili ya Kiarabu pamoja na sabini (saba mara kumi).
Saba (kisiwa)
Saba ni kisiwa cha bahari ya Karibi (Amerika ya Kati). Kwa kiasi kikubwa kinaundwa na volkeno inayoweza bado kulipuka. Urefu wake ni mita 887.
Ni sehemu ya pekee ya Uholanzi.
Eneo lake, pamoja na kisiwa kidogo cha jirani (Green Islet), ni kilometa mraba 13 tu.
Wakazi wa kudumu ni 1,991. Wengi wao ni machotara, ni Wakristo wa Kanisa Katoliki na huongea hasa Kiingereza, ingawa Kiholanzi ndicho lugha rasmi.
Makao makuu ni The Bottom.
Sint Eustatius
Sint Eustatius (yaani Mtakatifu Eustasi) au kifupi Statia au Statius ni kisiwa cha bahari ya Karibi karibu na Saint Kitts (Amerika ya Kati).
Ni sehemu ya pekee ya Uholanzi.
Eneo lake ni kilometa mraba 21 tu.
Baada ya kuonekana na Kristofa Columbus mwaka 1493, umiliki wa kisiwa ulibadilikabadilika mara 22.
Wakazi wa kudumu ni 3,897. Wengi wao huongea hasa Krioli ya Kiingereza, ingawa Kiholanzi ndicho lugha rasmi.
Makao makuu ni Orangestad.
Nueva Esparta
Nueva Esparta ni mojawapo kati ya majimbo 23 yanayounda Venezuela; peke yake ni la visiwani.
Liko katika bahari ya Karibi, katika visiwa vya Margarita, Coche na Cubagua. Jumla ni kilometa mraba 1,150.
Wakazi ni 491,610, wengi wakiongea Kihispania na kufuata Ukristo katika Kanisa Katoliki.
Makao makuu yako La Asunción, lakini mji mkubwa zaidi ni Porlamar.
Visiwa vidogo vya Venezuela
Visiwa vidogo vya Venezuela katika bahari ya Karibi viko chini ya meya wa Caracas, mji mkuu wa nchi.
Ni vyote, isipokuwa vile vyenye wakazi wengi vinavyounda jimbo la Nueva Esparta.
Ni hivyo vifuatavyo:
Kwa jumla ni kilometa mraba 342, lakini wakazi ni 2,155 tu, wengi wakiwa wanaongea Kihispania na kufuata Ukristo katika Kanisa Katoliki.
Clipperton
Clipperton ni kisiwa cha bahari ya Pasifiki karibu kidogo na Amerika ya Kati (kilometa 1,080 kutoka Meksiko).
Ukubwa wake ni kilometa mraba 9.
Kwa sasa hakina tena wakazi, lakini kinamilikiwa na Ufaransa.
Saint-Barth
Saint-Barth (jina rasmi la Kifaransa ni Collectivité territoriale de Saint-Barthélemy) ni eneo la ng'ambo la Ufaransa. Jina la awali lilikuwa Ouanalao, halafu likapewa jina la Mtume Bartholomayo. 
St. Barth ni kisiwa chenye asili ya volkeno ambacho kipo kati Saint Martin na St. Kitts.
Ukubwa wake ni kilometa mraba 25.
Kuanzia mwaka 2003 hakipo tena chini ya Guadeloupe.
Wakazi ni 9,035 (kadirio la Januari 2011).
Makao makuu yako Gustavia, ilipo bandari kuu ya kisiwa.
Lugha na utamaduni ni vya Kifaransa hasa, kwa kuwa wakazi wengi wana asili hiyo.
Saint Martin
Saint Martin (jina rasmi la Kifaransa ni Collectivité de Saint-Martin) ni eneo la ng'ambo la Ufaransa linalopatikana kaskazini mwa kisiwa chenye jina hilo, ambacho thuluthi ya kusini ni mwanachama wa Ufalme wa Nchi za Chini, mbali ya visiwa vingine vidogo.
Ukubwa wa jumla ni kilometa mraba 53.2.
Makao makuu yako Marigot.
Idadi ya wakazi ni 36,286 (mnamo Januari 2011).
Kabla ya mwaka 2007 ilikuwa chini ya Guadeloupe.
Mkataba wa Lisbon unaweka wazi kuwa Saint-Martin ni sehemu ya Umoja wa Ulaya.
Wakazi wanaongea Krioli ya Kiingereza, mbali ya Kifaransa ambacho ndicho lugha rasmi.
Valladolid
Mwaka 1469 wafalme Ferdinand II wa Aragon na Isabella I wa Kastilia walifunga ndoa kwa siri mjini Valladolid na kuunda umoja wa Hispania. Kristoforo Kolumbus aliaga dunia mjini mnamo 20 Mei 1506.
Kuna mto unaovuka mju na huu unaitwa Pisuerga.
Montserrat
Montserrat ni eneo la ng'ambo la Ufalme wa Muungano lililopo katika Karibi.
Ni kisiwa chenye urefu wa kilometa 16 na upana wa kilometa 11 km, kikiwa na kilometa 40 hivi ya pwani.
Kwa jumla ni kilometa mraba 102 wanakoendelea kuishi watu 4,900 baada ya wengi zaidi kuhama kutokana na milipuko ya volkeno iliyotokea kuanzia mwaka 1995 baada ya karne kadhaa za utulivu.
Wananchi wengi wanatokana na watumwa kutoka Afrika na kutoka Eire waliozaliana zamani za ukoloni wa Waingereza.
Navassa
Navassa ni kisiwa cha bahari ya Karibi karibu na Haiti ambacho kinadaiwa na nchi hiyo tangu mwaka 1801 kuwa ni chake lakini kinatawaliwa na Marekani tangu mwaka 1857.
Kisiwa kina eneo la kilometa mraba 5.4 lakini hakina wakazi wa kudumu.
Moja
Moja ni namba ya kwanza na inafuatwa na mbili. Kabla yake kuna sifuri tu. Kwa kawaida inaandikwa 1 lakini I kwa namba za Kiroma na ١ kwa zile za Kiarabu. Namba yoyote ikizidishwa kwa moja inabaki ileile.
Sifuri
Sifuri (au sufuri kutoka Kiarabu "sifr" iliyotafsiri neno la Kisanskrit "sunya" lenye maana ya "mahali patupu") ni namba ya pekee ambayo haina thamani peke yake, mpaka iandikwe baada ya namba nyingine yoyote. Kwa kawaida inaandikwa 0 lakini ٠ kwa namba za Kiarabu.
Kwa Kiswahili namba hiyo inaitwa pia ziro kutokana na neno hilohilo la Kiarabu lakini kwa kupitia Kiitalia, Kifaransa na hatimaye Kiingereza (inapoandikwa "zero").
Sifuri kama namba ilianza kutumika India kabla ya karne ya 9 BK, pengine hata karne ya 3.
Mbili
Mbili ni namba ambayo inafuata moja na kutangulia tatu. Kwa kawaida inaandikwa 2 lakini II kwa namba za Kiroma na ٢ kwa zile za Kiarabu.
Tatu
Tatu ni namba ambayo inafuata mbili na kutangulia nne. Kwa kawaida inaandikwa 3 lakini III kwa namba za Kiroma na ٣ kwa zile za Kiarabu.
3 ni namba tasa.
Nne
Nne (pia: aruba kutoka Kiarabu) ni namba ambayo inafuata tatu na kutangulia tano. Kwa kawaida inaandikwa 4 lakini IV kwa namba za Kiroma na ٤ kwa zile za Kiarabu.
Vigawo vyake vya namba tasa ni: 2 x 2.
Tano
Tano ni namba ambayo inafuata nne na kutangulia sita. Kwa kawaida inaandikwa 5 lakini V kwa namba za Kiroma na ٥ kwa zile za Kiarabu.
5 ni namba tasa.
Neno hilo lina asili ya Kibantu. Kiswahili kina neno lingine kwa maana hiyohiyo, nalo lina asili ya Kiarabu: hamsa. Siku hizi halitumiki sana, lakini kutoka kwake limepatikana hamsini (hamsa mara kumi) ambalo ni la kawaida.
Sita
Sita ni namba ambayo inafuata tano na kutangulia saba. Kwa kawaida inaandikwa 6 lakini VI kwa namba za Kiroma na ٦ kwa zile za Kiarabu.
Vigawo vyake vya namba tasa ni: 2 x 3.
Namba hiyo katika Kiswahili ina asili ya Kiarabu pamoja na sitini (sita mara kumi).
Nane
Nane ni namba ambayo inafuata saba na kutangulia tisa. Kwa kawaida inaandikwa 8 lakini VIII kwa namba za Kiroma na ۸ kwa zile za Kiarabu.
Vigawo vyake vya namba tasa ni: 2 x 2 x 2 (au 2).
Namba kivunge
Namba kivunge (kwa Kiingereza "composite number") ni namba asilia inayopatikana kwa kuzidisha namba tasa ("prime numbers").
Kwa mfano namba "9" inapatikana kwa kuzidisha "3" kwa "3". Namba "12" inapatikana kwa kuzidisha "3", "2" na "2".
Namba asilia zote zinaweza kupangwa katika makundi mawili:
Namba kivunge hadi 150 ni kama zifuatazo:
4, 6, 8, 9, 10, 12, 14, 15, 16, 18, 20, 21, 22, 24, 25, 26, 27, 28, 30, 32, 33, 34, 35, 36, 38, 39, 40, 42, 44, 45, 46, 48, 49, 50, 51, 52, 54, 55, 56, 57, 58, 60, 62, 63, 64, 65, 66, 68, 69, 70, 72, 74, 75, 76, 77, 78, 80, 81, 82, 84, 85, 86, 87, 88, 90, 91, 92, 93, 94, 95, 96, 98, 99, 100, 102, 104, 105, 106, 108, 110, 111, 112, 114, 115, 116, 117, 118, 119, 120, 121, 122, 123, 124, 125, 126, 128, 129, 130, 132, 133, 134, 135, 136, 138, 140, 141, 142, 143, 144, 145, 146, 147, 148, 150.
Nyingi ni namba shufwa (tarakimu ya rangi nyeusi iliyokolea), idadi ndogo zaidi ni namba witiri. Sababu yake ni kwamba namba tasa zote ni witiri isipokuwa 2 yenyewe.
Usawa (hisabati)
Usawa (kwa Kiingereza "parity") katika hisabati unamaanisha ya kwamba kila namba kamili ("integer") iko katika moja ya makundi mawili: namba shufwa kama 2, 4, 6, 8 au namba witiri kama 1, 3, 5, 7.
Kwa hiyo jumla ya namba kamili hugawiwa katika makundi mawili yenye idadi sawa za namba. Kwa mfano kuanzia moja hadi kumi namba shufwa na witiri zinapokezana na zinaendelea mfululizo vile bila mwisho:
1, 2, 3, 4, 5, 6, 7, 8, 9, 10
Namba huitwa "shufwa" kama inaweza kugawiwa kwa 2 bila kuacha baki. Kama si vile ni namba witiri.
Kwa mfano 6 ni shufwa kwa sababu hakuna baki tukiigawa kwa 2: 6 : 2 = 3, bila baki.
Kinyume chake 3, 5, 7, 21 ni witiri kwa sababu zinaacha baki la 1 baada ya kuzigawa kwa 2.
3:2 = 1, inabaki 1
7:2 = 3, inabaki 1
21:2 = 10, inabaki 1.
Mifano ya namba shufwa ni −4, 0, 8 na 1734. Mifano ya namba witiri ni −5, 3, 9 na 73.
shufwa ± shufwa = shufwa; (4+2=6; 8-4=4)
shufwa ± witiri = witiri; (4+3=7; 8-3=5)«br>
witiri ± witiri = shufwa (3+5=8; 7-3=4)
shufwa x shufwa = shufwa; (2x4=8)
shufwa x witiri = shufwa; (2x3=6)
witiri x witiri = witiri; (3x5=15)
Kwa ugawaji matokeo ni tofauti kwa sababu kugawa namba kamili kwa namba kamili inaweza kuleta tokeo ambalo si namba kamili, kwa mfano 2:8 = 1/4 ambayo si namba kamili. Namba zisizo kamili si shufwa wala witiri.
Boris Nemtsov
Boris Nemtsov Efimovitj (amezaliwa 9 Oktoba, 1959) alikuwa mwanasiasa nchini Urusi. Aliuawa huko Moscow tarehe 27 Februari 2015.
Uyakinifu
Uyakinifu ni msimamo wa kifalsafa unaodai vyote ni mata tu, kwa kukanusha hasa uwepo wa roho za aina yoyote.
Hivyo mambo yote, yakiwemo ya nafsi ya binadamu, yanadhaniwa kuweza kujulikana kwa kuzingatia mata, hasa kwa njia ya sayansi.
Kwa msingi huo, uyakinifu unapinga dini, pengine kwa kuidhulumu hata kwa kutumia vyombo vya dola na kuua waumini milioni na milioni.
Ndivyo ilivyowahi kutokea na inaendelea kutokea hasa chini ya serikali zinazofuata siasa ya Ukomunisti, ambao ulijidai kuwa uyakinifu wa kisayansi.
Nature
Jermain Baxter (amezaliwa tar. 5 Disemba, 1972), hujulikana kwa jina lake la kisanii kama Nature, ni rapa kutoka nchini Marekani. Hasa hujulikana kwa ushirikiano wake na rapa mzaliwa mwenzie kutoka huko mjini Queensbridge- rapa Nas na kuchukua nafasi ya Cormega katika kundi la The Firm.
Albamu
Compilation Albums
EPs
Kandamseto
Albamu za Kolabo
Mantiki
Mantiki (kutoka Kiarabu منطق "mantiq"; kwa Kiingereza "logic" kutoka Kigiriki "logos", yaani neno, wazo) ni elimu jinsi ya kutoa hoja sahihi.
Mantiki inasaidia kufikia uamuzi kama hoja fulani ni ya kweli au la. Mantiki ni tawi la falsafa, pia hisabati.
Mfano wa hitimisho ("syllogism") kutoka Wagiriki wa Kale na siku za mwanzo wa mantiki iliyotolewa na Aristoteli:Hitimisho hiyo inaweza kuandikwa pia kwa fomula: Kwa hiyo hitimisho ya Aristoteli kwa fomula:
Hiyohiyo kama fomula kwa mifano yote:
Hangul
Hangul ni alfabeti ya Kikorea. Iliundwa mnamo mwaka 1443 kwa amri ya mfalme Sejong alliyeona ya kwamba maandishi ya Kichina haifai kwa lugha ya Korea. Nchini Korea ya Kaskazini Hangul huitwa Chosŏn'gŭl.
Hangul ina alama za kimsingi 24 kwa konsonanti na vokali. Lakini alama hizi haziandikwi mfululizo kama kaika alfabeti ya Kilatinilakini zinapangwa katika alama za herufi za silabi moja kama 한 "han".
Hiyo 한 "han" inaonekana kama alama 1 lakini ali halisi ni herufi tatu: ㅎ "h", ㅏ "a" na ㄴ "n". Kila alama kwa silabi inashika ndani yake herufi 2 hadi 6. Alama za silab zinaweza kuandikwa kama mstari kuanzia kushoto kwenda kulia au kutoka juu kwenda chini, kama maandishi ya Kichina.
Masi
Masi (kutoka Kiingereza: "mass"; kwa Kiswahili pia: Tungamo) katika elimu ya fizikia ni tabia ya mata, na kwa njia hii pia tabia ya gimba au dutu.
Kipimo sanifu cha kimataifa cha masi ni kilogramu. Alama yake katika fomula kwa kawaida ni formula_1.
Masi ni tofauti na uzani lakini katika maisha ya kawaida hatuoni tofauti. Hivyo tunatumia kipimo cha kilogramu pia kwa kutaja uzani wa sukari tunayonunua. Lakini hali halisi uzani wa gimba au masi ileile ni tofauti kutegemeana na graviti mahali ilipo. Kwa mfano mtu akifika juu ya mwezi uzani ni sehemu ya sita ya uzani wake duniani. Kwa hiyo mtu mwenye uzito wa kilogramu 60 duniani atakuwa na kilogramu 10 pekee akipimwa juu ya mwezi. Sababu yake ni ya kwamba graviti ya mwezi ni ndogo kuliko duniani.
Graviti ya gimba fulani inategemeana na masi yake. Kila kitu hata gimba dogo kama jiwe, meza au mtu lina graviti yake. Ila tu masi kubwa ya dunia yetu inafanya graviti yake yaani nguvu inayosababisha ya kwamba watu na vitu havielei hewani bali kukaa kwenye uso wa ardhi tukivutwa kuelekea kitovu cha sayari yetu. Vitu vyote vinavyoshikwa na graviti ya dunia vina graviti yao vilevile lakini kwa sababu masi ya watu na vitu ni ndogo kabisa kuliko masi ya dunia hatuwezi kusikia tofauti. Pia mwezi unavutwa na graviti ya dunia yetu lakini masi ya mwezi ni kubwa kiasi kwamba graviti ya mwezi inaathiri pia dunia. Hii inaonekana kirahisi kutokana na mabadiliko ya bahari kuwa maji kujaa na kupwa yanayosababishwa na uvutano wa graviti ya mwezi.
Masi inafanya pia inesha ("inertia") ya gimba fulani. Inesha ni tabia ya masi kubaki katika hali yake ya kutulia au kuwa na mwendo fulani hadi iathiriwe na nguvu ya nje. Masi kubwa zaidi huwa na inesha kubwa zaidi na inahitaji nguvu kubwa zaidi kwa kubadilisha mwendo wake. Tunaiona kwa urahisi tukijaribu kusukuma baisikeli, gari au lori: masi zake ni tofauti, hivyo nguvu inayohitajika kuzisukuma au kuzisimamisha inatofautiana.
Nzi mweupe
Nzi weupe ni wadudu wadogo wa familia Aleyrodidae katika oda Hemiptera ya nusungeli Pterygota (wenye mabawa). Wadudu hawa wanaweza kuwa wasumbufu kama vidukari, hususa wakiwa tele, kwa sababu wanafyunza utomvu pia na kuvu nyeusi inakua juu ya mana wanayochoza na inayoanguka kwenye majani. Kuvu hii inazuia majani yasifanye usanidimwanga na mmea unanywea. Lakini hasara kubwa zaidi inayosababishwa na nzi weupe ni uwezo wao wa kusambaza magonjwa ya virusi za mimea. Kwa mfano, nzi mweupe wa kiazi kitamu anaweza kusambaza zaidi ya spishi kumi za virusi: virusi ya mosaiki ya mhogo ya Afrika (ACMV), virusi ya mosaiki ya dhahabu ya mharagwe, virusi ya mkunjo njano ya mnyanya (TYLCV) n.k. Nzi weupe wana adui wao kama wadudu-kibibi, wadudu mabawa-vena, wadudu-maua, nyigu wa kidusia n.k. Pia kuna kuvu viuawadudu (entomopathogenic fungi) inayoambukiza lava wa nzi weupe, kama "Beauveria bassiana", "Isaria fumosorosea" na "Metarhizium anisopliae".
Nzi weupe ni wadudu wadogo. Wapevu wa takriban spishi zote wana urefu wa mm 1-3, lakini spishi chache zinaweza kufika mm 5. Kiwiliwili cha nzi weupe kimerefuka kidogo na kinabeba mabawa manne ya ukubwa sawa ambayo yamepakiwa nta. Nta hii inawapatia rangi ya nyeupe. Vipande vya mdomo vimeungana katika mrija utumikao ili kufyunza utomvu. Hatua zote za nzi weupe (mayai, lava, wapevu) hupatikana kwa upande wa chini wa majani kwa kawaida.
Basse-Terre (mji)
Basse-Terre ni mji mkuu wa eneo la ng’ambo la Ufaransa (yajulikana kwa Kifaransa kama "département d'outre-mer") la Guadeloupe ambayo ni kisiwa kimoja cha ya katika Bahari ya Karibi. Mji wa Basse-Terre iko kusini-magharibi ya kisiwa cha Basse-Terre.
Mitaa ni: Agincourt (pia Saint-Claude), Bas-du-Bourg, Karmeli, Desmarais (pia Saint-Claude) Guillaud, Morne-Chaulet, Morne-à-Vaches (pia Saint-Claude), Little Paris , Guinea ndege, Rivière-des-Peres, Maillan La Rue-Saint-François, Sur-le Morne Versailles.
Łobez
Łobez ni mji wa Poland. Mji huo ulikuwa na watu 10,409 mwaka wa 2015.
Kwanza kutajwa katika vyanzo chini ya mwaka 1271. Makazi ni mali ya Knights von Kibork (von Borcke). Mjini na haki ya kupokea hadi 1295. Jina rasmi ya mji Lobazov tangu 1946.